1531

Sa paj ka konsèrnen lannen 1531 di kalandriyé julyen.

 Évènman 
 26 out : pasaj di konmèt di Halley.

 Lafrik 
 Févriyé oben mars : viktwè di Adal asou Létchopi-a atè batay-a d'Antoukyah.

 17 jwiyé :  monnastè-a di Debra Libanos sa ensandjé pa troup-ya di Adal.

 28 òktòb : défèt di rwè Dawit II di Létchopi atè batay-a d'Amba Sel. Ahmed Gragne ka roupran ofansiv-a kont Létchopi-a. An 1531, li ka tchipé Daouaro ké Choa

 Andrea Doria ka pran Cherchell pa sirpriz pou kont-a di Charles Quint. Li pa pouvé mentni so kò.

 Mohamed Bandan, oun tiboug d’Omar, frè di Askia Mohammed, ka monté asou tronn-an di Songhaï à lanmò-a di Moussa (finisman an 1537). Géryé kourajé, li ka ataké so kò o rwayom di Kebbi, mé sa briga pa Kanta.

 Lanmérik 
 20 janvyé : Francisco Pizarro ka pati di Panama ké 183 wonm ké 36 chouval ki anbarké annan trwa karavèl. 

 Finisman di févriyé, gòlf di Paria : Diego de Ordás ka èsploré kot gwiyannen-an ké Lorénòk-a(1531-1532). 14 avril : ka pousé pa van-yan asou kot-ya di Lékwatò-a, Pizarro ka piyé réjyon-an di Coaque. Li ka rousouvwè dé ranfò à Puerto Viejo (Belalcázar), prè di kap San Lorenz épi asou zil-a di Puna annan bè-a di Guadaquil (Fernand De Soto, ké 100 wonm). Tumbes ka tonbé aprè kenz jou di briga. Pizarro ka anprann ki lanpir enka-a ka soti di roun lagèr sivil opozé Huascar à so dimi-frè Atahualpa, ki ka gouvèlné atè Quito é ka sanblé anpòrté li. Pizarro té pran pa endijenn-yan pou tiboug-ya di Viracocha, mèt di lafoud-a.

 Nòt ké référans 

 Lyen ègstèrn